钦定古今图书集成/方舆汇编/职方典/第1179卷 > 黄州府祠庙考二〈寺观附〉 府县志合载
## 钦定古今图书集成/方舆汇编/职方典/第1179卷 > 黄州府祠庙考二〈寺观附〉 府县志合载

本府。〈黄冈县附郭。〉

报恩寺　，在青云路巷，唐贞观五年，乘禅师立。安国太平讲寺　，在城东南二里。唐显庆二年，邑人张大用舍基，僧惠立建。《东坡记》云：“寺立于伪唐保大二年，始名护国，嘉祐八年赐今名。” 未知孰是。

能仁寺　，在大崎山。唐密云禅师修炼之所。无尽寺　，在大崎山南。又小崎山有文崎寺。南塔寺　，在文峰塔下。

禅寂寺　在团风镇。明洪武九年建，天顺间重修。

圆通寺　一在“团风镇” ，一在“周山铺。”

弥陀寺　，在阳逻镇，即蓬莱寺，明景泰五年重修。

白虎寺　在还和乡

化乐寺　在旧州城，明天顺五年重建。

方广寺　在金铺山。有上下二寺，距县北八十里金鼎山中。前后二塔，楚王孙募建，为都御史方任读书处。又有吕仙洞，在飞凤山。山形宛如飞凤，武溪诸峰，环峙目中，而大江襟带其下，亦登临之胜地也。

大云寺　古寺在城南五显庙右，今废。

承天寺　古寺在大云寺前，今废。即东坡乘月访张怀民处。又《与陈季常书》云：“临皋虽有一室可憩从者，但西日可畏。” 承天极相近，门前一大舸，亦可居。

乾明寺　古寺在城东定惠院，今废。

宝盖寺　在樟松湖北岸大林山，明正统十二年，僧知定建。

铁炉寺　在中和乡，毕家铺东五里。明初楚府建，杨禅师于此涅槃。邑人陈汝迁集徒其中，陈有从学者，或以其号名寺，曰“木庵。”

吉祥寺　，在安仁村，民蔡中和率僧常昱建。演教寺　，在柳子港。明景泰间，僧大林并徒文布结庵于此。成化七年建寺，一名“文布。”

东山寺　：在大崎山南。明成化七年，僧修信重修。

安宁寺　在永宁乡簸箕岩。孤峰峻绝，下临深壑，有石箕棋盘异迹。

御风寺　，在永宁乡，距县百二十里。元至顺间建。徐寿辉常欲毁之，感鸣鸦数万还翔而止。悟空寺　，在永宁乡，京省通衢，《宦辙萃止》。万寿寺　，在永宁乡五云山。梁僧宝志入定之所，塔碑灵骨犹存。明成化三年，僧可信重建，倾废。

皇清住持僧淑明重修。

狮峰山寺　在五重乡，古刹。明成化六年，僧国秀重建。

五云山寺　在五重乡，距县九十里。明万历乙巳、丙午中，连产灵芝数本。

紫霞寺　在五重乡道观河北，其南火烧堰，又西南有“解元寺。”

兴善寺　，在白虎山古刹，明成化七年，僧怀远建。

竹陂寺　在还和乡

法主寺　，在上巴河，僧真祭重修。

永兴寺　古寺在城南，近大江岸，宋王禹偁有《记》，今废。

“太平寺　” ，在吕王城梅家湖，距县三十里。有木佛，愬流而上，至枫香渡，土人迎祀。

双林寺　，在中和乡感化村，明正统元年重建。觉林寺　，在庶安乡安仁村，明成化三年重建。《静安寺　》，在庶安乡长河岸。

定香寺　，在东弦乡，距县三十里，僧性天重建。殿宇巍峨，竹林茂密，门临湖水，内有莲花池，宋碑尚存，佛像亦宋塑制。

香山寺　在中和乡亭子塘。僧镜智建。

白阳寺　在东弦乡

《西峰寺　》在庶安乡，邑人丘谱建。

湖山寺　在中和乡

元妙观　在城南。唐贞观间，道士李云外建，宋为天庆观，即东坡作《易传》《论语说》处。内有葛仙翁炼丹井。明郡人王同观重修。

铁树观　在新家冲，明弘治间重建。

真武观　在团风镇

清水观　即古“东华观” ，唐贞观中建。元末兵毁，基存。

雨华庵　：在淋山河东，僧怀水建。

龙眼庵　在县境内

观音庵　在团风镇史坝。明弘治间，义民孙子华建。

观音阁　在赤壁。明洪武八年，僧智圆建。二十四年，清理佛教，归并安国寺，惟存殿阁。宣德中，火。正统六年，通判黄容重建，今废。

玉皇阁　，在元妙观后。前屡毁，邑绅甄淑、王同观重建于平地，不用阁，以避祖龙。

真武殿　在元妙观前，元至正元年建。

普安堂　在团风镇巡检司前，古刹。明洪武十五年，民魏中和重修。

观音堂　在街埠市。《旧志》：即古兴化寺。明洪武十八年，民张玉田鸠财重建。

文峰塔　在黄郡群山左翔而长江东下，此为“巽方。” 明万历二年，黄冈乡绅李郡丞时芳、黄别驾士元，醵金捐赀建，未合尖而解额三捷。今渐倾颓。

黄安县

云莪寺　在治北五十里。

琉璃寺　在治西百里

雨山寺　在治西

蕲水县

龙泉寺　在县北石鼓山之阳。

凤城寺　在县西四十里。唐开元七年马祖建。元末废，明洪武时重建。

斗方寺　在县东五十里。唐同光元年，无著禅师建。元末废。洪武时，僧心节重建。相传鲁般曾欲造石殿于此，语众僧曰：“今夕坐待鸡鸣，则成构矣。” 众欲卧，假作鸡鸣石梁，柱磢有飞至者落山顶，有未飞至者落半山中，皆有雕龙绣虎之状，非复人间所为。今尚存。

清泉寺　在县东北二里。唐贞元六年开建，凿井得泉，清冽，故名。元至正间，徐寿辉起兵，建都清泉，毁其寺宇，古井犹存。弘治间，知府卢濬重建。明末兵寇蹂躏，无不毁者，而此寺犹存。

皇清顺治初，匡山僧最弱，讲经于此。

月峰寺　在玉镜山之阳。

福泉寺　在治东二十里。

岳林寺　在治南三十里。

大册寺　在治南二十里。

云林寺　在治南三十里。

莲台寺　在治东十里

大岘寺　：在治东四十里。旧有“千年凌鲁，八百大岘” 之谶。

观音寺　：在治东四十里回龙山畔。

松山寺　：在治西北五十里，为故主簿宅，有古樟，大数围，婆娑苍翠。

永乐寺　在治西北七十里。有古塔，元兵不能毁。傍石碑，上镌“天福三年造。” 正德时，贼刘六、刘七出油河时毁之。随有僧圆珊修寺，得不废。崇祯丁丑，流寇张献忠据其下，疑有宝气，逼数千人掘之，下有铁柱为干。复越境求煤架炉鼓铸以断，诈称得《宝剑》神书而去。土人避贼塔内者尽死。今惟存浮屠之址。

白兽寺　在治西北三十五里。相传，未建寺时，栗林葱蓊，有禅僧斫而入，见有白兽卧此，因建寺以名。

龙泉寺　在治北五十里。

天福寺　在治北六十里。

华桂寺　在华桂山巅，旧为宾阳寺。唐元宗銮舆行此，赐名“华桂。” 元顺帝时，红巾贼起，焚毁。洪武中，里人李伯宽、邢道鉴倡复之。英宗初，邑进士徐绍先、义官王景、徐朝仕、王中、萧存礼扩而大之。

万寿寺　去巴河七十里。

玉镜寺　在治西十五里。即石镜。

月顶寺　在治东十里

摄湖寺　在治西七十里。

槃乐寺　在治西六十里。

裕福寺　在治西十里

资福寺　，在治北八十里，有古银杏三株，一寺傍右，二寺门左。枝叶婆娑，瘿瘤遍体，传自唐来。

树下为东京官道，今为田垄。畊者犹得店舍砖瓦。前寺荷叶殿，传为元末徐寿辉起马所焚，惟巨础数十列其处。

普度寺　在城内

国清寺　：顺治十三年，僧应灵开创。

“白荆寺　” 在白荆山。

昭化寺　在县东。唐咸亨间，五祖弘忍禅师建。自明洪武至天启，先后重修。崇祯末，毁于贼。

皇清顺治中，僧天起等复修。

天然寺　，在青狮山。三祖僧璨大师得法之后，即住静于此。越六世为丹霞，往来南岳江口，常托宿于此。后丹霞至马祖禅堂，骑圣僧颈而坐。职事者报方丈，马祖入堂，昂首曰：“我子天然。” 丹霞下拜云：“谢师赐号。” 遂至青狮，开刱禅林，即以名寺。四十馀世，智剑修复。

三角寺　在县东五十里。

穆悲寺　，在县东五十里太平寨。旧有“铁佛” 及铁罗汉。

神光观　，在县东。张道陵自蜀青城山来，建此炼丹，神光烛天，故名。

凤城观　在巴河镇

仙灵观　在兰溪镇大江浒。世传张道陵玉台炼丹已成者三，鸡食其一，化为凤去，遂名山曰“凤栖。” 已而揭其二丹，徙居兰溪。一日丹成，市人见一道人与密语，遂昇化，因名焉。

玉泉观　在玉泉山

文峰观　在县西雨标山。

龙居观　在城内

观音庵　：在治北六十里大灵山。

星形庵　在治东六十里。

城山庵　在城山

野湖庵　在治西五里

《绿萝庵　》：禅僧《三藏》建。

圆通庵　，万历中，禅僧秀峰建。前此庵无水，僧拜求之，甘泉涌出。

“如是庵　” ，太常卿官应震建，与高僧无空住焉。“白云庵　” ，在三角山后，禅师德心住。

浴莲庵　：“知县龚鼎孳为僧海梁建。”

“止水庵　” ：“庠生杨儁建。” “长庚庵　　” 、“法华庵　　” 、“景行庵。”

大士庵　　圆镜庵

罗田县

老塔山寺　唐贞观时建，有古塔，故名，又名“玉屏山。”

十王寺　，北齐时二祖聚众说法于此，有书生十人来听，询之，自云十殿阎君。忽不见初祖。达摩来访，喝二祖云：“汝不当以文字误人。” 二祖以念珠掷下，折其齿，达摩即归少林寺。二祖既悔而追之，跪三十年。芦穿于膝，鸦巢于顶，初祖为之更名慧可，遂度之，故名十王寺。

观音山寺　、仰山寺　　、广化寺。

真觉寺　　、僧塔寺　　、《集仙寺》。

韩塔寺　　、《玉泉寺　　》《仁圣寺》。

《干山寺　　》《月江寺　　》《普海寺》。

淘金寺　　。《麻姑寺》。

万寿寺　：在城内朝贺之处。

元妙观　在县南。宋李氏之“秋千场” 也。

道山观　、洪山观　，俱在城内。

拳石庵　：“亚元王煜建。”

慈云庵　：“王辉建。”

莲花庵　王邦隆建

普陀庵　“原系汪韶凤建。”

麻城县

大安寺　在大安山

兴福寺　在白果镇西一里许。唐贞观乙巳真济禅师建。寺僧以田为业，明初尽为军民所占。有行脚僧法全愤甚，削竹为枪，伺军人耕者杀十馀人，自诣县狱。令义之，欲释焉。全曰：“岂有杀数十人而不死者乎？” 归用薙发刀自刎。寺旁至今有刎颈山。明永乐甲辰重修，庙貌佛相，甲于一邑。有荆木梁、古铜盘、佛像、沉水香，皆唐时传来者。惟浴佛日始取用之，否则珍藏焉。至

皇清戊子年始失去，有塘大十馀顷，荡漾若湖，为邑。

景之胜

能仁寺　，在龟峰之北，俗名“龟尾” ，有记，相传唐太宗作。

基隆寺　，明无念禅师建。

“法眼寺　” ，即黄蘗寺僧无念道场。

栖真寺　在县东三十里。唐虚应禅师建。多古柏。

柏水寺　，在县东南一百里。唐高峰禅师建。

万寿寺　在城内南街

东禅寺　在城内东隅，明正统中建。

绣佛寺　，在城内北街。梅司马女澹然舍宅以“绣” 为功，故名。

宝筏寺　在朝圣门外

芝佛寺　在龙湖北岸。建寺时，掘地得三芝，类佛像，因名。

九龙寺　在九龙山，有柏子塔。相传，唐德宗四年，虚应禅师建塔九级，顶覆以铁镬，镬侧一柏，蟠根而生，每立秋日午，塔无影。

宝光寺　在馆驿南，濒河。

钟山寺　在县东五十里。相传至元间，掘山出一钟，爰立寺。后废钟，由凤陂达河至江，抵江夏铁佛寺僧迎得之。

什子河寺　，在什子山北，有四面佛像。

定惠寺　，在天井山麓。苏子瞻《题海棠诗》本在府城，俗相传在此。

西峰寺　在定惠寺之东。

紫荆山寺　在矿山

元妙观　在县北十五里，明景泰间建。

道矶观　：在五脑山左谷中。

桃黄庵　在岐亭。宋王翊有庵名“桃黄” ，自号“桃黄山人。” 按翊得硫黄如桃仁，食之甚甘，自是断荤肉。

“半偈庵　” 在河东岸。

念力庵　在河东

翠峰院　在城内

“玉皇殿　” ，在《白果山》之北。

三老堂　一名“耆英” ，在县治前街右。成化中，邑令朱则川、御史吴公为观察使周孔明、方伯李彦硕、佥宪董宗南建。邑令文舜阶重修。

“三教堂　” 在白果山南。

禅堂　在朝圣门外

黄陂县

木兰寺　一名“西寺” ，在县西，唐贞观时建。昔朝贺习仪于此。晓钟为十景之一。

铁佛寺　在县西南五十里。

院基寺　在县北七十里。

双泉寺　在县北五十里。

赶鸡寺　在县北五十里赶鸡山。

嵯峨寺　在县北一百三十里嵯峨山。洪武间建。

分伙寺　在县西南六十里。洪武间重建。龙兴寺　，在县北五十里。

凤仙寺　在县北五十里。

罗汉寺　在县西三十里。

滠口寺　在县西南四十五里，系唐朝敕建。马鞍山寺　，在县西北九十里，明万历间建。华盖寺　，在县西九十里。

东山寺　在治东一里，为迎春之所，有《玉皇阁》在焉。

甘露寺　在治东十里。隆庆元年重建，为黄武皋、武滨读书处。

白龙寺　在治东三十里。明嘉靖元年建。三台寺　，在县东北四十里。

竹林寺　在县东北五十里。

羊角寺　，在县北一百五十里。

峰子寺　在县北一百八十里。

乳山寺　，在县北一百九十里。

般若寺　，在县北一百九十里。

瑙山寺　，在县北一百九十里。

金台寺　，在县西北一百八十里。

真君寺　，在县西北一百四十里。

云封寺　，在县北一百七十里。

云影寺　在县北一百里。

山寺，　在县西北九十里。宝塔寺，　在治西南二里。内有古塔。

生洲寺　，一名“救命寺” ，在县南二十里武湖中。《素山深隐寺　》，在县西北一百里，层峦叠翠，双柱回澜，静杳深邃，群山莫及。顺治己丑间，有灵济三十二世禅师冲然说法于此。

上古寺　在县东北六十里，在木兰山上，唐贞观中建。

下古寺　在县东北六十里，在木兰山下，唐贞观中建。

塔儿寺　在县东北六十里。

磨盘寺　在县东北七十里。明成化间建。禅定寺　有二，一在禅定山，一在滠口。

柏叶寺　在县北九十里。

顺山寺　在县北一百二十里。

三清观　在治西一里

《紫霄宫　在木兰山》。

大生宫　在治西一里

东泉庵　在县东五十里，明成化间改建。《观音庵　》在县南门内。

北泉庵　在县北五十里。

“大士阁　” 在小东门外数十武。顺治间新建。“通明殿　” 在治西一里木兰寺傍。

三官殿　在治西一里，三清观后。

蕲州

正觉寺　，在凤凰山上有七叶寮，右有藏经阁，有铜钟，清夜扣之，声闻数十里，为蕲阳一景。真惠寺　，在治东二十里，唐贞观间，弘忍大师卓锡于此，因寺址窄隘，乃云：“斯地能著千年僧，却无千年粮。” 遂去《冯茂山》。明嘉靖四年，永定王增建藏经阁五楹。丙午，荆府撤而新之，一名东山。

皇清顺治十五年重修。

菩提寺　在州东三十里。刱始无传，明正统六年，僧智英重修。成化五年僧惠锡重修。

沙泾寺　在州西北一十五里。明景泰间，僧明珍修。

天竺寺　在州北一百三十里。明洪武十三年，僧印信重修。

古佛寺　在州东北一百八十里。久废。明洪武元年，僧智诚建。

三峰寺　，在州北二百里，久废，亦僧智诚重建。二圣寺　，在州北一百八十里，久废。

金山寺　，在马下山正西，久废。明正德十年，僧德坚修，山主徐演迁去旧址一里建。

弘慧寺　旧名“清溪” ，在州东一百八十里。宋绍兴间，僧绍庆刱。明洪武二年僧道真修。弘治间奉敕改置。

大泉寺　，在州东十里山阿，下有大泉，僧傍泉为厨。凡爨规木引水，任意入釜，不劳辘轳之力，殆天授福泉也。

松山寺　在州东一百一十里碧云峰。明永乐间，龙虎慈禅师卓锡于此。

灵虬寺　在州北七十里。山势蜿蜒突曲，一峰如虬蟠处，因名焉。明正统间，僧福兴重修。灵泉寺　在州东八十里。明景泰元年，僧智宝重修。

圆峰寺　在州西三十里。山峰峭丽，圆如覆釜，夜有天灯，《碑记》可考。

龙峰寺　在州西北十里。

长流寺　在州西三十里，水流不涸，因名焉。明正统间，僧清名重修。

渔田寺　在永福乡西湖尾。近湖可渔，近山可田，故名。有贾岛诗刻，僧如松世守。

龙窟寺　，在永福上乡高家冲，原有石井，云合即有龙见。宋徽宗宣和年间，乡民董一立。朗山寺　，在州北。明宣德元年，僧本然刱。天顺年间，僧圆通有《偈》。

宝林寺　在州北一百五十里。唐贞观年建。明洪武二年，僧无尘重建。

龙潭寺　在州北一百二十里。唐贞观间，理公禅师建。兵燹废，惟一塔尚存。

科亭寺　去州一百二十里。唐贞观中，慈应禅师建。兵燹废。明洪武二十八年，僧守住重建。磐石寺　，去州东一百八十里。唐贞观间，张令一禅师建，兵燹废，并四祖寺，僧智敞复立。南泉寺　，在州东六十里。

紫金寺　，在州北二百里。兵燹废。明洪武元年毁并四祖寺，僧如霁复立。

成真寺　在州北一百五十里，唐贞观中建。《同前》。

雄江寺　旧在北门雄江坊，久崩于江。

金鹅寺　，在州北一百二十里。明洪武元年建永福寺　，去州北三十里，依云峰山，久废。明洪武间，黄梅四祖寺僧祖昌复建。

铁佛寺　，在北门内。佛像皆铁。谚谓“三铁镇蕲” ，此其一也。明洪武元年建。嘉靖间重修，今尚存乾明寺　，即观音阁右有晏公庙在焉。明永乐中迁建。正统、嘉靖间，先后修之。

昭化寺　在治北三里，今为“法胜子院。” 成化八年重修，今存。

地藏寺　，在治东十里。旧唐上祖师道场。龙门资教寺　，在治北王十里三角山。宋真宗赐额“龙门” ，高宗加赐“资教” ，明洪武间重建。三角资教寺　，在州北一百二十里。唐贞观元年伏虎禅师建。明洪武元年重修。

广教寺　在治北五十里白云山。明洪武间修。

正统间重建

高溪寺　在治北一百二十里，宋绍兴间，白崖禅师建。

存金寺　在治北，旧名“瞿金寺” ，唐贞观间建，洪武三十年修。

龙矶寺　原记：顺济龙王，宋熙宁间诏封之，遣官致祭。明嘉靖元年，盐商吴锐捐资重修。三十年，知州崔一濂登览，题“江亭水月” 扁。僧人贞惠守祀香火，并督管烈士庙事奉江防道翁宪使碑在焉。蕲阳一景。

石鼓寺　在羊子㙩。宋咸宁间建。明天顺间，僧人永启重修。至天启三年，寺渐圮，僧人灵鉴募化乡绅李琼等重修。乡者郁其文，施田永奉香火。

法胜寺　在莲花池西岸。明洪武间，僧法崇开刱小庵，因池揭名。天顺二年，荆靖王乐其宏敞，附郭奏请为祝圣道场，仍请额，得敕赐今名。嘉靖戊子，僧承玉、永诰重修，并录原领《礼部乞恩札》付榜于寺右，以彰国典。

城山寺　在永福乡城山之巅。

灵山寺　在永福乡，彭思桥灵山之巅。

开通寺　：距州城五十里，安平乡高山铺左山，名“紫玉。” 明末寇乱，生员李具庆、全庆、施基并香火田地。

皇清顺治戊子年，僧元明、徒祖果劝募鼎建。

朝阳观　在永福乡马下山左，后有祖师修行古洞。

天真观　在治北，元至正三年建，明洪武十二年重建。

元妙观　宋祥符间建麒麟山之麓。明洪武九年，迁建于东门外。天顺四年，荆靖王鼎建。正德间重修。

溪山观　在州北。宋元丰间，道士桂道禄刱建。明洪武元年，道士江秋修。

天长观　在州东北。晋永熙间，祖师王全真刱建。明洪武十四年，道士蔡会祥归并元妙观。正德间，道士盛从鼎建。

茶庵　：在永福乡彭思桥。卢氏香火。

福胜庵　：距州城四十里，城山下。明末寇乱，处士卢时俊、施基并香火田。

皇清顺治十三年，僧圆理、圆慈募建，有《碑记》。

宗远庵　在城东南关外雨湖之滨。明万历戊戌年，乡宦袁世振为僧归宗建。癸未寇毁。

皇清顺治十三年，僧海莲募化重建。

潜智庵　僧海渊建

国正庵　在瓦屑坝街口。明万历年间，荆府建，今毁。

三阁庵　在南关外雨湖滨。明崇祯己巳年，乡宦饶京建。癸未寇毁，乡宦卢建，延僧戒清、定弘、定洪住持修静。

钵莲庵　在雨湖中。明天启年间，乡宦杨芬建。后毁，僧祖伏募化重建。

慈云庵　在雨湖南迎山之麓，亦乡宦饶京建。后因寇毁，卢宦重建，延尼慈航住持修静。如是庵　在东关外。明天启年间僧海瑞募建。碧云庵　在北关外。明天启年间僧祖惠募建。宝月庵　在东关外教场口。

皇清顺治十二年建。

双井庵　在州北。旧传刘五真人居此。修道武当行宫　，在州治右，旧有扁曰“真武” ，原在太和山，取五岳置行宫，类署令额。宋天禧二年六月，诏封真武灵应真君。夫真君真武本“元武” ，宋避上讳，改真武为“元武。” 元武即龟蛇也。明嘉靖庚戌，荆府鼎建。

关圣行宫　在北门外，贡生李延庆居址。罹寇难，妻李氏施为庙，祀“关圣” ，延僧祖茂住持。万寿宫　在羊子㙩江崖。

皇清顺治十五年，豫章人客蕲者建。祀《许真君》。生员。

卢灏施基延僧住持

祈嗣宫　在四祖寺之左。明嘉靖三十年间，荆府重修。

文昌阁　在南关外新生矶。

飞仙阁　在凤山门。明崇祯年间，里人建，祀《罗乙真人像》于其上。今毁。

云台仙院　在州城内三眼井前。庙旧在南门坝，寇乱，神像为江南人移去。后里人访知迎归，重为募建仙院，延僧住持。基系乡耆李时旸所施。

广济县

禅居寺　在太东乡。显庆间，僧日新建。

《幽居寺　》：在治南，五祖大满禅师建。

《大藏寺　》：在治东二十里。蒋禅师建。

成相寺　在治东四十里。

南山寺　在治东南，唐如清禅师建。

黄牙寺　在治南，昔此地名“太平山。”

龙山寺　，在马口湖北。汉祖擒黥布过此，后建寺。

双泉寺　在治南五十里，唐贞观间建。

元妙观　在治北

善潭观　在治西五里，观东有善潭二泉。文殊庵　在治西北十里。康熙四年黄玉铉重修。

黄梅县

菩提寺　，流支所建，在广福山董家城。流支寂于多云庵，其塔在焉。后有天峰和尚习静，阐化于此。

接待寺　，去下孔垄十五里。四祖所建，以接“栖云侣” 者。今废去咫尺，建有地藏庵。

龙华寺　，在北关外，晓愚禅师所建。为红巾贼所毁，今改为庵。

高塔寺　在城东南隅。寺肇于唐，毁于黄巢，初名弥陀寺。宋天禧间，沙门仁禀、上春坊民唐守忠兄弟建殿、亭、宇舍及砖塔一座，十二级，高一百七十尺。内座铁铸《四大部洲菩萨》一尊，乃名“高塔寺。” 明永乐五年，僧永恭置。佛堂、廊房今毁，新构小殿一重。

白马寺　，在考田山张金祖师道场，寺名“白马” 者，白马将军所施也。

老寺　，去县四十里，在紫云山，千岁宝掌建。当四五祖阐化之际，而宝掌年高，故称“老寺。” 道悟初来，居龙峻之墟，建龙峻寺。又自龙峻迁双峰之南，建上寺于静川，又建中寺。今上、中二寺俱废。

柘林寺　，为远公而建。远公初建寺于港北，属张家湖，明永乐敕赐“护国寺” ，今迁港南，属黄连镇。

四祖寺　在治西四十里。一名“西山” ，一名“双峰山” ，一名“破额山。” 唐贞观间建。至明正德间，祖顶出火，像寺俱焚。荆王铸像而重建之。有宝法峒、卓锡泉、洗墨池、石鱼矶，皆四祖遗迹。

五祖寺　，在治东北二十五里。一名“东山” ，一名“冯茂山。” 唐宣宗敕建天中东山寺。明时寺火，止存塔基，肉身仍不毁，复移奉基下山隈中建今寺。有白莲峰，峰顶有池，生白莲瓣可千数，每瓣中有莲房，不结实，盖仙种也。相传五祖所手植者，有洗手池、辟法峒、三佛峒以及杉庵。

东禅寺　，在治西南，有佛母塔，即五祖当日养母处。母寂，即以此地葬之。封骨有塔，覆塔有殿，去寺数武。

意生寺　：在治南五十里。相传周氏孕五祖，佣纺里中，夕于社屋之下，即所称“蔡家砦” 也。母之初意欲于此生子，后不果，乃生于黄达埠。又以其子无父，弃之水中。祖溯流而上，网者得之，抱归家，祖啼不止；母复往迹其门，祖遂不啼。网者惊而与其母，母仍育之。故后人于网者之庐立网埠寺，今废。母之育祖，仍栖止社屋，故后人为之立“意生寺” ，谓母之意欲生祖于此也。寺有白牡丹一株，相传张七道人朝海，七次观音现妇人身，以此花寄植五祖生处忽不见。今其花甚茂，他人移栽即萎。

灵泉寺　在县东二十里卓壁山，五祖初结庵之处。其山下古磉潘家河，有泉水庵，五祖曾卓锡于此，其泉如沸，祖喝之即止，须臾复沸，故名。今人喝之亦然。

古佛寺　在县西六十里凉亭口。五祖弟子所建。初掘地得铜佛、铁金刚，建寺祀之，故称“古佛寺。”

南山灵峰寺　在鼓角山，圆证祖师道场。山半有升天石，石上有塔，下有洞可居。路侧有千仞石壁，镌《金刚经》一部于上。

北山宝相寺　，在鼓角山，无迹祖师道场。宋两火之，构二小殿，有清风亭，有古树一株。僧于其下甃圆池，月射树，影倒池中，俨如月窟，故呼池为明月池，树为娑罗树。后池塞，树遂枯。有道者相之曰：“月明则树见。” 乃开池，树荣如故。有临济下天章禅师主法于此。初挂锡时，娑罗忽放异香。

西永福寺　，唐僧法海建，在刘塘镇，明永乐敕名“瑜伽寺。”

东永福寺　，朗公自断天渡江，建“资福寺。” 于杨家穴过感湖建庆源寺。于东观至石人脚，建莲花庵。至马鞍山建黄荆庵。在此祈雨。插芦于青。

《龙山》云：花开即雨，故名望花冲。最后建东永福寺于邑东二里，寂于此，其塔即在寺中。

蔡山寺　在治西南江畔，旧名《江心寺》。

《妙高山寺　》在考田山，名“高山普照寺。” 即静鉴祖师肉身道场也。师曾演法于石牌山道镜庵，后改庵为新寺，故二寺俱为师法坛。

泰源观　在城东市，晋武帝为罗真人建，今废。紫虚观　在独山，王月航真人修炼处，明天顺二年建。

凤台观　在北邙山。相传罗真人乘丹所化凤飞升，故立观曰“凤台。” 今废。

东观　在东观山庆源寺左，今废。

武当宫　在西关外，万历十年，曾维伦建。